30. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 536  της 5/22 Αυγ. 1975 (ΦΕΚ Α΄ 174) Περί επεκτάσεως των άρθρ. 1 και 2 του Νόμ. 4464/65. ως ετροποποιήθησαν δια του άρθρ. 43 του Νόμ. 22/75 και επί των υπαλλήλων του Ταμείου Παρακαταθηκών και Δανείων, ως και του Οργανισμού Διαχειρίσεως Συμμαχικού Υλικού. Έχοντες υπ’ όψει: 1.Τας διατάξεις της παρ. 11 του άρθρ. 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.» (ΦΕΚ 72/65 τ.Α΄). 2.Τας διατάξεις των παρ. 3 και 4 του άρθρ. 43 του Νόμ. 22/75 «περί ρυθμίσεως θεμάτων κατατάσεως των Δημοσίων διοικητικών υπαλλήλων και υπαλλήλων ΝΠΔΔ» και  3.Την υπ’ αριθ. 507/26.6.75 γνωμοδότησιν του Συμβουλίου της Επικρατείας, προτάσει των Ημετέρων επί της Προεδρίας της Κυβερνήσεως και των Οικονομικών Υπουργών, απεφασίσαμεν και διατάσσομεν: Άρθρον μόνον.-Αι διατάξεις των άρθρ. 1 και 2 του Νόμ. 4464/65, ως ετροποποιήθησαν δια του άρθρ. 43 του Νόμ. 22/75 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων ΝΠΔΔ», επεκτείνονται επί των θέσεων προσωπικού Β΄ και Γ΄ Κατηγοριών: α)Του Ταμείου Παρακαταθηκών και Δανείων και  β)Του Οργανισμού Διαχειρίσεως Συμμαχικού Υλικού (Ο.ΔΙ.Σ.Υ.). Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος. 